b'\n_START_ARTICLE_\nRem (luna)\n_START_SECTION_\nOdkritje\n_START_PARAGRAPH_\nAsteroidno luno so odkrili Franck Marchis iz Univerze na Berkeleyu ter Pascal Descamps, Daniel Hestroffer in J\xc3\xa9r\xc3\xb4me Berthier iz Observatorija v Parizu v Franciji 9. avgusta 2004..Uporabljali so teleskop Yepun na Evropskem ju\xc5\xbenem observatoriju (ESO) v \xc4\x8cilu. Njegova polna oznaka je (87) Silvija II Remus. Preden je dobil uradno ime so ga poznali kot S/2004 (87) 1. Ime po Romu, ki je bil eden izmed dvoj\xc4\x8dkov Reje Silvije iz rimske mitologije. Dvoj\xc4\x8dka je vzgojila volkulja, oba pa sta ustanovitelja Rima.\n_START_SECTION_\nLastnosti\n_START_PARAGRAPH_\nLuna Rem je skupek manj\xc5\xa1ih teles, ki so nastala ob trku star\xc5\xa1evskega telesa z neznanim (verjetno) asteroidom. Druga znana luna Romul ima verjetno podobno zgradbo. Tudi ta luna je nastala ob (istem) trku asterodov. Zaradi tega pri\xc4\x8dakujemo, da bodo albedo in [gostota]] obeh lun podobna albedu in gostoti asteroida Silvija. Tirnica lune Rem je stabilna, ker le\xc5\xbei znotraj Hillove krogle (1/100 polmera Silvije). Je pa tudi precej zunaj sinhrone tirnice ._NEWLINE_Na povr\xc5\xa1ini lune Rem ima Silvija zelo veliko navidezno velikost 30\xc2\xb0\xc3\x9718\xc2\xb0, velikost lune Romul pa se spreminja med 1,6\xc2\xb0 in 0,5\xc2\xb0.'